Fa a kgona go dira gore go nne jaaka e kete piano e a opela. Mma ke tlhalose. Piano ke sengwe sa diletswa tse di itewang gore di dire modumo. Fa o sena go tobetsa noto, modumo o a fokotsega—mo go farologanang le diletswa tsa mmino tse di budulelwang kgotsa mantswe a batho, a a kgonang go tshwara noto kgotsa le e leng go oketsa modumo. Kgwetlho e batho ba ba letsang piano ba lebanang le yone ke go dira gore modumo wa noto o se ka wa fokotsega. Ba dira seno ka go tsamaisa menwana le malokololo a diatla go se kae, ba tla ba gata terapa ka leoto la moja, mme seo se dira gore molodi wa noto o tswelele lobakanyana mme o ntse o fetofetoga. Fa batho ba ba letsang piano ba kgona go dira dilo tseno tse di thata, ba ka kgona go letsa piano gore e lele jaaka folutu, phala kgotsa le e leng okhestra. Gape ba ka dira gore e utlwale jaaka seletswa se se di gaisang tsotlhe tsa mmino—lentswe la motho.